

Z á p i s n i c a č. 4

zo zasadnutia Obecného zastupiteľstva v Trnávke, konaného dňa 16.05.2019 o 19.00 hod. v zasadačke Obecného úradu Trnávka

Program zasadnutia:

1. Otvorenie, návrh na určenie overovateľov zápisnice a zapisovateľa
2. Návrh na schválenie programu zasadnutia Obecného zastupiteľstva
3. JUDr. Samuel Lojkovič - prezentácia právnickych služieb pre obec
4. Schválenie výstavby javiska na futbalovom ihrisku
5. Prerokovanie rokovacieho poriadku komisií pri OZ Trnávka
6. Obecné veci
7. Návrh uznesení
8. Záver

**1./ Otvorenie zasadnutia, určenie zapisovateľky a overovateľov zápisnice**:

Zasadnutie otvoril a viedol starosta obce Attila Horváth, ktorý privítal prítomných poslancov:

Ing. Ján Beňadik

Tibor Hloska

Monika Író

Silvester Tési

Ing. Árpád Tóth

a ostatných prítomných :

Klinerová Marta - hlavná kontrolórka Počet listov: 4

a zasadnutie vyhlásil za uznášaniaschopné.

Starosta obce určil zapisovateľku a overovateľov zápisnice a to nasledovne:

Zapisovateľka: Anikó Herbergerová

Overovatelia zápisnice: Monika Író

Ing. Ján Beňadik

Hlasovalo za : 5 poslancov

**2./ Návrh na schválenie programu zasadnutia OZ**

Starosta obce predložil návrh programu zasadnutia OZ

Obecné zastupiteľstvo schvaľuje program zasadnutia obecného zastupiteľstva

Hlasovalo za : 5 poslancov

**3./ JUDr. Samuel Lojkovič - prezentácia právnickych služieb pre obec**

Na rokovanie OZ bol pozvaný JUDr. Samuel Lojkovič, ktorý má 20 ročný prax vo verejnej správe. Ponúkal pre obec právnické služby: vypracovanie všeobecne záväzných nariadení obce, kontrola uznesení OZ, vypracovanie verejných obstarávaní, právne poradenstvo pre poslancov a obyvateľov obce.

Právny vzťah obcou - zamestnanec na dohodu.

**4./ Schválenie výstavby javiska na futbalovom ihrisku**

Ing. Árpád Tóth, LAST, s.r.o. predniesol návrh projektu – SCÉNA.

Miesto stavby: Trnávka, kat. územie Trnávka, P.č. 419/3 ( miestne futbalové ihrisko)

Investor: Obec Trnávka

Účel objektu je scéna, ktorý po výstavbe bude slúžiť investorovi, obci, úžitková plocha 32,25 m2.

Projektant predniesol aj návrh rozpočtu na výstavbu scény:

Výstavba scény bude uskutočnená svojpomocne - sponzori

Celková cena s DPH **8 545,50 EUR.**

Uznesenie č. 19

*Obecné zastupiteľstvo schvaľuje:*

1. *výstavbu scény na futbalovom ihrisku Trnávka*
2. *rozpočet na výstavbu scény - celková cena s DPH 8 545,50 EUR*

Hlasovalo za : 5 poslancov

**5./Prerokovanie rokovacieho poriadku komisií pri OZ Trnávka**

Ing. Árpád Tóth poslanec OZ podal návrh rokovacieho poriadku komisií pri OZ.

Jednotlivé body boli podrobne prekované. Na pripomienky a otázky poslancov a starostu podala hlavná kontrolórka obce. Rokovací poriadok bude zverejnený na webstránke Obce Trnávka.

Uznesenie č. 20

*Obecné zastupiteľstvo schvaľuje návrh Rokovacieho poriadku komisií pri Obecnom zastupiteľstve Trnávka*

Hlasovalo za : 5 poslancov

**6./Obecné veci**

**Monika Író** – otázky na hlavnú kontrolórku – dodržanie zákona o obecnom zriadení

* zápisnice zo zasadnutia OZ nie sú zverejnené na webstránke obce, žiadala zmeniť formát zápisnice – jednoduché formátovanie, stručný obsah z rokovania OZ.
* pozvánky na verejné zasadnutie OZ nie sú zverejnené v zákonnej lehote
* webová stránka nie je funkčná
* kosenie v cintoríne medzi hrobmi – nie je pokosená tráva ( obec má 2 zamestnancov na údržbu verejného zelena)

**Tibor Hloska –** treba opraviťpomník padlých hrdinov pri kostole

* 8. júna plánujú oslavu na česť padlých hrdinov
* žiadal doplniť program zasadnutia OZ o bod. - Správa o činnosti starostu
* Maďarsko , Tárnok pozvánka na 20. august. oslavy, 20 členná delegácia z našej obce , ktorí to zaslúžia – robili pre obec
* zberný dvor – uskladnenie zeleného odpadu – aká zmluva je podpísaná medzi obcou a ZOHŽO-m. Starosta informoval prítomných, že ZOHŽO Šamorín ešte nemá dokončený projekt na krátkodobé uskladnenie zeleného odpadu v Trnávke.

**Silvester Tési** – poznamenal, že starosta by nemal vydať stavebné povolenie na výstavbu bytovej budovy ( spis č. 273/17 ) pre investora Attila Duchaj nakoľko podľa platného územného plánu pozemok pod stavbou , je určený na výrobu skladov a na technické vybavenie.

Rozhodnutie o využití územia a umiestnení stavieb „ Obytný súbor 8 RD s inžinierskymi sieťami, prekládkou VN vedenia a prístupovou komunikáciou“ bolo vydané pod číslom T-Výst.2013/342-006, dňa 30.04.2014.

Platnosť uvedeného rozhodnutia bola predĺžená rozhodnutím č. Tr. Výst. 2016/141-004.

**7./Záver**

Po prerokovaní programu starosta obce zasadnutie uzavrel a poďakoval sa za účasť prítomným.

Overovatelia zápisnice: Monika Író .............................................

Ing. Ján Beňadik ...............................................

Zapisovateľka: A. Herbergerová

Starosta obce: Attila Horváth ...............................................